ભારતમાં નૈઋત્યના પવનોનો લાભ ઉનાળામાં મળે છે. તેથી જ જો ક્રોસ વેન્ટિલેશન મળતું હોય તેવી વ્યવસ્થા હોય તો તેનો લાભ અચૂક મળે. આ ઉપરાંત ઈશાનની ઉર્જાની પણ વાત આપણે ઘણી વખત કરી છે. ઈશાનમાં ખુલ્લી જગ્યા હોય તો સવારે ત્યાં યોગ અથવા તો શારીરિક કસરત કરવામાં આવે તેનો લાભ બે રીતે મળી શકે. એક તો સવારનો સૂર્ય પ્રકાશ અને બીજું સવચ્છ હવા. આપણા નિયમો પાછળ કોઈને કોઈ વિજ્ઞાન નજરે ચડે જ છે. આજે જયારે માત્ર સારા દેખાવ કે મોંઘા મટીરીઅલ કે ટેક્નોલોજી સાથેના મકાનોની ઘેલછા વધી છે ત્યારે ”કુદરત ના નિયમોને સંલગ્ન વાસ્તુ નિયમોનો વિચાર શા માટે કરવો?’ તેવો વિચાર જરૂર આવે.